**Doložka finančných, ekonomických, environmentálnych vplyvov**

**a vplyvov na zamestnanosť**

1. **Odhad vplyvov na verejné financie**

Návrh zákona má pozitívny vplyv na verejné financie. Predpokladané zvýšenie výnosu zo spotrebnej dane z minerálnych olejov v roku 2003 je cca 2,2 mld. Sk.

1. **Odhad vplyvov na obyvateľov, hospodárenie podnikateľskej sféry a iných právnic- kých osôb**

Navrhovanými úpravami sadzieb dane, v prípade priameho zvýšenia cien pohonných látok a palív, je možné očakávať i zvýšenie cien tovarov a služieb, do ktorých sa ceny pohonných látok a palív premietajú. Navrhovaná úprava sadzieb dane bude mať vplyv na obyvateľov, podnikateľskú sféru i iné právnické osoby. Navrhované zvýšenie sadzieb dane u  automobilových benzínov a motorovej nafty bude znamenať zvýšenie cien týchto tovarov o 2,70 až 3,50 Sk na jeden liter bez DPH.

1. **Odhad vplyvov na životné prostredie**

Navrhované úpravy sadzieb dane nemajú vplyv na životné prostredie.

1. **Odhad vplyvov na zamestnanosť**

Návrh zákona nebude mať negatívny vplyv na zamestnanosť a tvorbu pracovných miest.